Nuvoton M480

Nuvoton NuMicro M480 on mikrokontrollerite seeria, mis on ehitatud Arm® Cortex®-M4F tuuma ümber. Seda toodab Taiwani ettevõte Nuvoton Technology Corporation. NuMicro M480 seeria mikrokontrollerid sisaldavad suures hulgas liideseid, millest märkimisväärsemad on riistvaraline krüptograafia, ethernet, turvameetmetega püsimälu regioonid ning kauguuenduste tugi. Toetatud on taktsagedus kuni 192 MHz ning võimalik on rakendada madalat dünaamilist energiatarbimist, mis ulatub suurusjärguni kuni 130 μA/MHz. RTC võimsus on alla 500 nA ja tehases eellaaditud mask-ROM võimaldab turvalise käivitamise funktsionaalsust, et kaitsta püsivara terviklikkust rünnakute eest. NuMicro M480 seeria koosneb kuuest tooteliinist. Peamine erinevus NuMicro M480 mikrokontrollerite vahel seisneb nende sisseehitatud perifeeriaseadmetes ja mälumahtudes. M487-l on suurim välkmälu (kuni 2.5 MB), samas kui M485, M484, M483, M482 ja M481 omavad väiksemat välkmälu (512/256 KB). M487 on varustatud Ethernet MAC-iga, M485 dual USB HS/FS OTG-ga, M484 kahe USB 2.0 liidesega, M483 CAN 2.0B ja USB 2.0 liidesega, M482 USB 2.0 täiskiirusel liidesega ja M481 UART / SPI / I²C / PWM perifeeriaseadetega. Lisaks pakub M487 sarja kõige mitmekülgsemaid pakettide valikuid, sealhulgas LQFP64, LQFP128 ja LQFP144, samas kui teistel on kombinatsioon QFN33, LQFP48, LQFP64 ja LQFP128 valikutest. Kõik mudelid omavad sarnast töötlemisvõimekust, töötades maksimaalse kiirusega 192 MHz, ning nad kõik töötavad ka samas pinge vahemikus (1.8V kuni 3.6V) ja tööstuslikus temperatuuri vahemikus (-40°C kuni 105°C). Nad kõik omavad Arm® Cortex®-M4F tuuma DSP laiendusega ning neil on sarnased madala voolutarbimise näitajad. Viimaks sisaldavad nad kõik Secure Boot funktsionaalsust, Secure Protection ROM-i ja ühekordselt programmeeritavat ROM-i, tagades seega toote elutsükli jooksul turvalise töö ja andmete terviklikkuse. Siiski toetavad ainult M485, M484, M483, M482 ja M481 seeria OTA (Over-The-Air) tarkvarauuendust. Mikrokontrolleri tuum 192 MHz Arm® Cortex ®-M4F on läbilaskevõimega 1.25 DMIPS / MHz ning sisaldab ka digitaalse signaalitöötluse (DSP) käske ja mälukaitse üksust (MPU). Mikrokontroller sisaldab riistvaralisel tasemel veel ka Cyclic Redundancy Calculation üksust, 16-kanaliga DMA kontrollerit, ühte välist paralleel siini ja 80 baidi jagu akutoitega registreid (RTC implementeerimiseks). Toetatud taktigeneraatorid on: 4 kuni 24 MHz kristallostsillaator, 32 kHz ostsillaator RTC tarbeks, sisemine 12 MHz RC ostsillaator, sisemine 10 kHz RC ostsillaator, sisemine PLL üksus ulatusega kuni 480 MHz. Taimerid & Pulsilaiusmodulatsioon (PWM): Neli 32-bitist taimerit Kaksteist Täiustatud PWM'i koos kaheteistkümne 16-bitise taimeriga Kaksteist Lihtsat PWM'i koos kahe 16-bitise taimeriga Üks 24-bitine alla-loendav SysTick taimer Üks watchdog taimer Üks aknaga watchdog taimer Analoog liidesed: Üks 12-bit, kuni 16-kanalit 5 MSPS SAR ADC Kaks 12-bit, 1 MSPS DAC Kaks rail-to-rail komparaatorit Kolm operatsioonivõimendit Suhtlusliidesed: Kuni 6 low-power UART liidest ( 17 Mbps ), koos 2 LIN liidesega Kuni 3 ISO-7816 liidest ( 3.4 MHz ) , full-duplex UART toega Kolm I²C liidest ( Kuni 3.4 Mbps ) Üks SPI Flash liides ( Up to 96 MHz ) quad-mode toega Üks Quad-SPI liides ( Up to 96 MHz ) Kuni 4 SPI /I²S liidest ( SPI kuni 96 MHz , I²S kuni 192 kHz/16-bit ) Üks I²S liides ( 192 kHz/32-bit ) Kaks USCI liidest, konfigureeritavate UART / SPI / I²C liidestega Kaks Secure Digital Host kontrollerit ( 50 MHz ) Kontroll-liidesed: Kaks kvadratuur enkooder liidest Kaks 24-bit, 3-kanaliga sisendit sämplivat taimer/luger üksust Nuvoton pakub erinevaid Eclipse, Keil ja IAR baasil arenduskeskkondi (NuEclipse, Keil MDK, IAR Embedded Workench), mis on kohandatud NuMicro seeria jaoks. NuEclipse sisaldab GNU kompilaatorite ketti (GCC) ja toetab nii koodi redigeerimist, ehitamist kui ka debugimist. Keil MDK on kõige täiuslikum tarkvaratööriistade komplekt ARM-põhiste mikrokontrollerite jaoks. See sisaldab hulgaliselt debugimisvahendeid ja laia valikut seadme draivereid. IAR Embedded Workbench on kolmas populaarne arenduskeskkond, mis toetab Nuvotoni ARM-põhiseid mikrokontrollereid. IAR Embedded Workbench toetab samamoodi rohkelt võimalusi koodi optimeerimiseks ja debugimiseks. Nuvoton pakub laialt arendusplaate, mis on varustatud erinevate mikrokontrollerite ja lisamoodulitega, ning samuti ka programmaatoreid, võimaldades kasutajatel oma prototüüpe kiiresti arendada ja testida. Nuvoton Nu-Link Debug Adapter on Nuvotoni arendatud riistvaraline debugimisadapter, mis toetab programmeerimist ja debugimist Nuvotoni ARM Cortex-M0 ja M4 seeriate mikrokontrollerites. NuMicro ICP Programming Tool on Nuvotoni pakutav tasuta tarkvara, mis võimaldab kasutajatel oma rakendusi Nuvotoni mikrokontrolleritesse laadida. "NuMicro M480 Series". www.nuvoton.com. Vaadatud 9. mail 2023. "M487 Ethernet Series". www.nuvoton.com (inglise). Vaadatud 9. mail 2023. "M485 Crypto Series". www.nuvoton.com (inglise). Vaadatud 9. mail 2023. "M484 USB HS OTG Series". www.nuvoton.com (inglise). Vaadatud 9. mail 2023. "M483 CAN Series". www.nuvoton.com (inglise). Vaadatud 9. mail 2023. "M482 USB FS OTG Series". www.nuvoton.com (inglise). Vaadatud 9. mail 2023. "M481 Base Series". www.nuvoton.com (inglise). Vaadatud 9. mail 2023. "IDE & Nu-Link Driver". www.nuvoton.com (inglise). Vaadatud 9. mail 2023. "NuMicro M4 Board Support Package". www.nuvoton.com (inglise). Vaadatud 9. mail 2023. "Nuvoton eStore". Nuvoton Direct (inglise). Vaadatud 9. mail 2023. "Debugger and Programmer". www.nuvoton.com (inglise). Vaadatud 9. mail 2023.